КОМИ РЕСПУБЛИКАСА ЮРАЛЫСЬЛÖН ИНДÖД

**«Коми Республикаса культура министерство йылысь» Коми Республикаса Юралысьлöн 2009 во моз тöлысь 11 лунся 89 №-а Индöдö вежсьöм пыртöм йылысь**

Шуа:

1. Пыртны «Коми Республикаса культура министерство йылысь» Коми Республикаса Юралысьлöн 2009 во моз тöлысь 11 лунся 89 №-а Индöдö татшöм вежсьöм:

Коми Республикаса культура министерство йылысь положение, мый вынсьöдöма Индöдöн (содтöд), гижны тайö Индöд дорö содтöдын индöм серти.

2. Тайö Индöдыс вынсялö сiйöс кырымалан лунсянь.

Коми Республикаса Юралысь В.Гайзер

Сыктывкар

2011 вося рака тöлысь 16 лун

30 №

Коми Республикаса Юралысьлöн

2011 во рака тöлысь 16 лунся 30 №-а Индöд дорö

СОДТÖД

«ВЫНСЬÖДÖМА

Коми Республикаса Юралысьлöн

2009 во моз тöлысь 11 лунся 89 №-а Индöдöн

(содтöд)

Коми Республикаса культура министерство йылысь

**ПОЛОЖЕНИЕ**

І. Панас

1. Коми Республикаса культура министерство (водзö – Министерство) лоö Коми Республикаса олöмö пöртысь власьт органöн, кодi збыльмöдö культура, искусство, библиотекаяс да музей удж, кинематография, культура наследие объектъяс видзан, наöн вöдитчан, наöн йöзöс тöдмöдан юкöнын (водзö – культура да искусство юкöн) государственнöй политика да веськöдлö наöн нормативнöй правовöй боксянь, а сідзжö лоö Коми Республикаса олöмö пöртысь власьт уполномочитöм органöн, кодi регионса тöдчанлуна культура наследие объектъяс (история да культура памятникъяс) государствосянь дöзьöритан юкöнын (водзö – культура наследие объектъяс) Коми Республика мутасын нуöдö государственнöй контроль.

Министерство збыльмöдö Россия Федерациялысь уджмогъяссö федеральнöй тöдчанлуна культура наследие объектъяс видзан, наöн вöдитчан, наöн йöзöс тöдмöдан да Коми Республикаса мутасын федеральнöй тöдчанлуна культура наследие объектъяс государствосянь дöзьöритан юкöнын (торъя культура наследие объектъяс кындзи, лыддьöгсö кодъяслысь урчитö Россия Федерацияса Правительство), кутшöмъясöс сетöма Россия Федерацияса субъектлöн государственнöй власьт органъясöн збыльмöдöм вылö Россия Федерацияса законодательство серти.

2. Министерство аслас уджын мыджсьö Россия Федерацияса Оланподув да Коми Республикаса Оланподув, федеральнöй оланпасъяс да Коми Республикаса оланпасъяс, Россия Федерацияса да Коми Республикаса мукöд нормативнöй правовöй акт, а сiдзжö тайö Положение вылö.

3. Министерство вöчö ассьыс уджсö кыдзи ас кежас, сiдзи и олöмö пöртысь федеральнöй власьт органъяскöд, Коми Республикаса государственнöй органъяскöд, меставывса асвеськöдлан органъяскöд, общественнöй öтувъяскöд да мукöд организациякöд йитöд кутöмöн.

4. Министерстволöн меститчанiныс: Сыктывкар.

ІІ. Уджмогъяс, удж

5. Министерство урчитöм удж юкöнын збыльмöдö татшöм уджмогъяс, удж:

1) Коми Республика мутасын нуöдö культура да искусство юкöнын Коми Республика мутасын олысь войтыръяслысь аслыспöлöслунъяс да интересъяс тöд вылö босьтöмöн öтувъя государственнöй политика;

2) урчитöм пöрадок серти дасьтö да пыртö Коми Республикаса Юралысьлы, Коми Республикаса Правительстволы культура да искусство юкöнын, культура наследие объектъяс государствосянь видзан юкöнын Коми Республикаса оланпас да Коми Республикаса мукöд правовöй акт балаяс;

3) урчитöм пöрадок серти участвуйтö Коми Республикаса социально-экономическöй сöвмöмлысь прогноз лöсьöдöмын;

4) урчитöм пöрадок серти аслас компетенцияын участвуйтö Коми республика мутасын федеральнöй торъя мога уджтасъяс дасьтöмын да олöмö пöртöмын, лöсьöдö государственнöй уджтасъяслы, республиканскöй дыркадся торъя мога уджтасъяслы концепцияяс да балаяс, ведомственнöй торъя мога уджтасъяслы балаяс, пöртö олöмö государственнöй уджтасъяс, республиканскöй дыркадся торъя мога да ведомственнöй торъя мога уджтасъяс;

5) Россия Федерацияса законодательство серти збыльмöдö культура да искусство юкöнын Коми Республикаса государственнöй учреждениеяслысь уджсö да уджмогъяссö (водзö – государственнöй учреждениеяс)

6) урчитöм пöрадок серти пыртö Коми Республикаса Правительствоö государственнöй учреждениеяс лöсьöдöм, реорганизуйтöм да бырöдöм кузя вöзйöмъяс;

7) урчитöм пöрадок серти Коми Республикалöн республиканскöй бюджетса сьöмöн вöдитчö да сьöмсö босьтö сы мында, мыйта индöма Министерство да государственнöй учреждениеяс видзöм вылö да Министерстволы урчитöм уджсö збыльмöдöм вылö;

8) урчитöм пöрадок серти вынсьöдö государственнöй учреждениеяслысь уставъяс;

9) вынсьöдö государственнöй учреждениеясса юрнуöдысьяслы аттестация нуöдан пöрадок йылысь положение да урчитöм пöрадок серти сiйöс нуöдö;

10) урчитöм пöрадок серти нуöдö государственнöй заказ дасьтöм, иналöм кузя государственнöй заказчиклысь удж;

11) урчитöм пöрадок серти кырымалö урчитöм удж серти государственнöй коланлун вылö, а сiдзжö Министерстволы коланлун вылö вузöс вайöм, уджъяс вöчöм, услугаяс сетöм вылö государственнöй контрактъяс;

12) урчитöм пöрадок серти участвуйтö Коми Республикаса государственнöй библиотека да музей фондъяс лöсьöдöмын, ыдждöдöмын, наöн йöзöс тöдмöдöмын да видзöмын;

13) видзöдö сы бöрся, медым Коми Республикаса документъяслöн быть экземпляр лои юклöма да нуöма Россия Федерацияса законодательство да Коми Республикаса законодательство серти;

14) государствосянь видзöдö музейнöй предметъяс да музейнöй коллекцияяс бöрся, кутшöмъясöс пыртöма Россия Федерацияса музейнöй фондö;

15) примитö Коми Республикаса государственнöй киын кутан музейнöй предметъясöн да музейнöй коллекцияясöн веськöдлöм йылысь решенияс;

16) урчитöм пöрадок серти участвуйтö кинематографиялы государствосянь отсöг сетöмын;

17) урчитöм пöрадок серти видзöдö сы бöрся, кыдзи олысьясöс киноöн да видеоöн могмöдысь организацияяс, кодъяс сетöны татшöм услугаяссö, кутчысьöны колана правилöясö;

18) индö Коми Республикаса республиканскöй бюджет тшöт весьтö шöр тшупöда уджсикасö велöдан государственнöй учреждениеясын, кодъяс серти збыльмöдö учредительлысь могъяс да уджмогъяс, велöдöм вылö абитуриентъясöс примитöм кузя план (контрольнöй лыдпасъяс);

19) урчитöм пöрадок серти культура да искусство юкöнын специалистъясöс дасьтö, выльысь велöдö да налысь тöдöмлунъяссö кыпöдö;

20) урчитöм пöрадок серти вöзйö сетны культураса да искусствоса деятельяслы, государственнöй учреждениеясса уджалысьяслы, Министерствоса уджалысьяслы государственнöй, ведомственнöй наградаяс да отличие пасъяс, урчитöм пöрадок серти пыртö Коми Республикаса Правительстволысь премияяс сетöм кузя вöзйöмъяс;

21) Министерстволöн компетенцияö пырысь юалöмъяс кузя сетö меставывса асвеськöдлан органъяслы консультацияяс;

22) урчитöм пöрадок серти муниципальнöй юкöнъясса культураöн веськöдлан органъяслы пыртö культура да искусство юкöнын челядьлы содтöд тöдöмлун сетан муниципальнöй велöдан учреждениеяслы отсöг сетöм кузя вöзйöмъяс;

23) отсалö самодеятельнöй йöзкост творческöй коллективъяслы, мичаторъяс вöчалысь коллективъяслы, ас кежысь уджалысь мастеръяслы выставкаяс котыртöмын, творческöй конкурсъяс да мукöд мероприятие, мый веськöдöма йöзкост творчество видзöм да сöвмöдöм вылö, нуöдöмын да участвуйтöмын;

24) урчитöм пöрадок серти збыльмöдö культура да искусство юкöнын регионкостса да войтыркостса йитöдъяс;

25) законодательствоöн индöм компетенцияын федеральнöй киын кутан да Коми Республикаса киын кутан культура наследие объектъяс видзö, наöн вöдитчö, наöн йöзöс тöдмöдö да федеральнöй да регионса тöдчанлуна культура наследие объектъяс государствосянь дöзьöритö, сы лыдын:

а) нуöдö историко-культурнöй донаторйöн лыддьöм объектъяс корсьöм да учёт вылö босьтöм кузя да Россия Федерацияса войтырлöн культура наследие объектъяс (история да культура памятникъяс) öтувъя государственнöй реестрö пыртны вöзйöм кузя удж;

б) законодательствоöн индöм компетенцияын нуöдö государственнöй историко-культурнöй экспертиза (водзö – историко-культурнöй экспертиза);

в) историко-культурнöй экспертизалöн кывкöртöдъяс подув вылын сетö регионса тöдчанлуна культура наследие объектъяслысь историко-культурнöй тöдчанлуна категориясö вежöм йылысь юалöм решитöм вылö да регионса да меставывса (муниципальнöй) тöдчанлуна аддзöм культура наследие объектъяс культура наследие объектъяс реестрö пыртöм йылысь юалöм решитöм вылö нормативнöй правовöй акт балаяс;

г) оформитö федеральнöй тöдчанлуна культура наследие объектъяс серти культура наследие объектъясöн вöдитчысьяслысь да кутысьяслысь видзан могъяссö – олöмö пöртысь власьт федеральнöй органкöд сёрнитчöмöн, кодi нуöдö йöзöс юöртан средствоясын контроль да дöзьöр да культура наследие объектъяс видзöм да регионса тöдчанлуна культура наследие объектъяс видзöм кузя удж;

д) котыртö регионса тöдчанлуна культура наследие объектъяс, индö налысь мудор да найöс видзан режим историко-культурнöй экзспертизалöн кывкöртöд подув вылын меставывса асвеськöдлан органъяскöд сöгласуйтöмöн, кодъяслöн мутасъясын думайтсьö лöсьöдны регионса тöдчанлуна историко-культурнöй заповедникъяс;

е) урчитöм пöрадок серти сöгласуйтö федеральнöй тöдчанлуна историко-культурнöй заповедник котыртан пöрадок, сылысь мудор да сiйöс видзан режим;

ж) сöгласуйтö меставывса (муниципальнöй) тöдчанлуна историко-культурнöй заповедник котыртан пöрадок, сылысь мудор да сiйöс видзан режим;

з) индö регионса тöдчанлуна культура наследие объектъяслы да меставывса (муниципальнöй) тöдчанлуна культура наследие объектъяслы, аддзöм культура наследие объектъяслы, объектъяслы, кодъяслöн эмöсь культура наследие объектъяслöн признакъяс, а сiдзжö овмöс нуöдöм вылö сетöм му участокъяслы историко-культурнöй экспертиза нуöдöмысь мынтысян ыджда арталан пöрадок;

и) сетö Коми Республикаса Правительстволы Коми Республикалöн киын кутан культура наследие объектъяс серти кокньöда кöртымысь мынтысьöм индöм йылысь вöзйöмъяс;

к) урчитöм пöрадок серти индö нималана места мутасöн вöдитчанногсö, индö тайö мутасöн вöдитчöмын дзескöдöмъяс да регионса тöдчанлуна культура наследие объектъяс да меставывса (муниципальнöй) тöдчанлуна культура наследие объектъяс кузя, мыйясöс колö пыртны Россия Федерацияса кар стрöитан кодекс серти стрöитчан правилöясö да мутасъяс зонируйтан схемаясö, нималана места мутасын овмöс нуöдöм вылö, проектируйтöмын да стрöитчöмын корöмъяс;

л) дасьтö федеральнöй да регионса тöдчанлуна культура наследие объектъяс видзан зонаяслысь проектъяс;

м) урчитöм пöрадок серти сöгласуйтö историческöй овмöдчöминъяс вылö кар стрöитан документация да культура наследие объектъяс мутасын да найöс видзан зонаясын индöм кар стрöитан регламентъяс, кутшöмъясöс пыртöма муниципальнöй юкöнъяслöн стрöитчан правилöясö;

н) урчитöм пöрадок серти сетö культура наследие объектъяс видзöм кузя заданиеяс да разрешениеяс, а сiдзжö сöгласуйтö федеральнöй тöдчанлуна культура наследие объектъяс (торъя культура наследие объектъяс кындзи, лыддьöгсö кодъяслысь вынсьöдö Россия Федерацияса Правительство), регионса тöдчанлуна культура наследие объектъяс да аддзöм культура наследие объектъяс серти культура наследие объектъяс видзöм кузя удж нуöдöм вылö проектнöй документация;

о) сöгласуйтö федеральнöй тöдчанлуна культура наследие объектъяслöн (торъя культура наследие объектъяс кындзи, лыддьöгсö кодъяслысь вынсьöдö Россия Федерацияса Правительство), регионса тöдчанлуна культура наследие объектъяслöн да аддзöм культура наследие объектъяслöн мутасын да культура наследие объектъяс видзан зонаын му юклан, муöн вöдитчан, стрöитчан, видз-му бурмöдан, овмöсса да мукöд удж нуöдöм вылö уджъяс да индöм уджъяслы проектъяс;

п) законодательство серти заказчикъяслы да удж вöчысьяслы сетö муöн вöдитчан, стрöитчан, видз-му бурмöдан, овмöсса да мукöд удж дугöдлöм йылысь гижöда предписаниеяс, нуöдöмыс мыйяслöн вермас омöльтны культура наследие объектъяссö, торкны сылысь вежласьтöмлунсö да тыр-бурлунсö, а сiдзжö сетö дугöдлöм уджъяс бöр заводитöм вылö, Министерстволöн предписание серти мый вöлi дугöдлöма, гижöда разрешениеяс;

р) историко-культурнöй экспертизалöн кывкöртöдъяс подув вылын пыртö Коми Республикаса Правительствоö культура наследие объектъяс мутасын либö сылöн вежласьтöмлунлы да тыр-бурлунлы грöзитiгöн сылöн видзан зонаясын транспортнöй средствояслысь ветлöмсö чинтöм либö дугöдöм кузя представлениеяс;

с) урчитöм пöрадок серти сöгласуйтö бырöм культура наследие объектъяс федеральнöй бюджет тшöт весьтö бöр кыпöдöм йылысь представлениеяс;

т) индö культура наследие объектъяс видзан федеральнöй органкöд сöгласуйтöмöн федеральнöй тöдчанлуна культура наследие объектъяс вылын юöртан гижöдъяс да пасъяс да сöгласуйтö юöртан гижöдъяссö да пасъяссö регионса тöдчанлуна культура наследие объектъяс вылын;

у) законодательствоöн индöм компетенцияын нуöдö государственнöй контроль культура наследие объектъяс законодательство серти видзан, наöн вöдитчан, наöн йöзöс тöдмöдан да государствосянь дöзьöритан юкöнын;

ф) законодательствоöн индöм компетенцияын видзöдö культура наследие объектъяс бöрся, кутшöмъясöс пыртöма культура наследие объектъяс реестрö, да аддзöм культура наследие объектъяс бöрся;

х) оформитö да сетö культура наследие объект вылö, кутшöмöс пыртöма Россия Федерацияса войтырлöн культура наследие объектъяс (история да культура памятникъяс) реестрö, культура наследие объектлысь паспорт;

ц) урчитöм пöрадок серти дон босьттöг сетö торъя йöзлы да юридическöй кывкутысьяслы Россия Федерацияса войтырлöн культура наследие объектъяс (история да культура памятникъяс) реестрысь юöр;

26) олöмö пöртысь федеральнöй власьт органö, кодi видзöдö культура наследие объектъяс видзан юкöнын законодательствоö кутчысьöм бöрся, ас кадö сетö:

а) быд квартал сетöм субвенцияяс видзöм йылысь отчёт;

б) мукöд документ да юöр, мый колö, медым нуöдны контроль да дöзьöр Россия Федерацияöн Коми Республикаса государственнöй власьт органъяслы сетöм уджмогъяссö тырвыйö да колана ног збыльмöдöмлы;

27) урчитöм пöрадок серти видлалö Коми Республикаса государственнöй öтувъя предприятиеяслы да Коми Республикаса государственнöй учреждениеяслы государственнöй общественнöй деятельяслысь, наукаса да культураса йöзлысь, мукöд нимöдана йöзлысь нимъяс сетöм йылысь вöзйöмъяс;

28) урчитöм пöрадок серти видлалö Коми Республикаса нималана деятельясöс, мукöд нимöдана йöзöс нэм кежлö нимöдöм могысь мемориальнöй пöвъяс иналöм йылысь вöзйöмъяс;

29) збыльмöдö Коми Республика мутасын удж видзан юкöнын государственнöй политикалысь медшöр туйвизьяс «Удж видзан юкöнын öткымын юалöм йылысь» Коми Республикаса Правительстволöн 2008 во тöвшöр тöлысь 29 лунся 16 №-а шуöмöн индöм компетенцияын;

30) котыртö да збыльмöдö государственнöй учреждениеясын пöжарысь видзчысян мераяс лöсьöдöм да олöмö пöртöм;

31) котыртö да дасьтö Министерствоöс мобилизуйтан дасьтöм, мобилизуйтöм серти, Министерствоса сотрудникъяслы, кодъяс лоöны запасын, нуöдö воинскöй учёт да бронирование, координируйтö да контролируйтö государственнöй учреждениеясын мобилизация кежлö дасьтысян удж, воинскöй учёт да бронирование кузя мероприятиеяс;

32) збыльмöдö войтырöс дорйöм кузя мероприятиеяс Коми Республикаын войтырöс доръян удж котыртöм да нуöдöм йылысь положение серти, мый вынсьöдöма Коми Республикаса Юралысьлöн 2008 во йирым тöлысь 13 лунся 97 №-а Индöдöн;

33) Коми Республика мутасын аслас компетенцияын котыртö да нуöдö терроризм да экстремизм öлöдан, на вöсна артмöм колясъяс бырöдан мероприятиеяс Коми Республикаын терроризмлы паныд удж нуöдысь комиссиялöн решениеяс серти;

34) сетö позянлун тöдмасьны Министерствоса да государственнöй учреждениеясса уджöн;

35) Россия Федерацияса законодательство да Коми Республикаса нормативнöй правовöй актъяс серти видзö юöр сетан ресурсъяс, а сідзжö законодательствоöн индöм компетенцияын государственнöй гусятор кутысь юöръяс;

36) урчитöм пöрадок серти Министерство компетенцияö пырысь юалöмъяс кузя примитö гражданаöс, ас кадö видлалö гражданалысь шыöдчöмъяс, на серти примитö решениеяс да законодательствоöн индöм кадколастö ыстö шыöдчысьяслы вочакывъяс;

37) Россия Федерацияса законодательство серти нуöдö архив документъяс, кутшöмъяс чукöрмисны Министерстволöн уджын, комплектуйтöм, видзöм, учёт вылö босьтöм да наöн вöдитчöм кузя удж;

38) урчитöм пöрадок серти культура да искусство юкöнын государственнöй статистика отчётносьтсö чукöртö, обработайтö, анализируйтö да сетö;

39) збыльмöдö Россия Федерацияса законодательство да Коми Республикаса законодательство серти мукöд уджмог да удж.

6. Министерстволöн сылы урчитöм уджмогъяс да уджъяс збыльмöдöм вылö эм право:

1) аслас компетенцияын лэдзны правовöй актъяс (тшöктöдъяс, инструкцияяс), дасьтыны методическöй рекомендацияяс;

2) урчитöм пöрадок серти корны да босьтны Министерство водзö пуктöм могъяс да уджъяс збыльмöдöм вылö колана материалъяс да юöр олöмö пöртысь власьт органъяссянь, меставывса асвеськöдлан органъяссянь, наука туялан да мукöд организациясянь;

3) урчитöм пöрадок серти лöсьöдны Министерство бердын координационнöй да консультативнöй органъяс (комиссияяс, сöветъяс, уджалан группаяс да мукöд) да вынсьöдны на йылысь положениеяс;

4) сетны Министерстволöн удж нуöдöмö пырысь юалöмъяс кузя ведомствокостса комиссияясö, сöветъясö, туялан коллективъясö да экспертнöй группаясö ассьыс петкöдлысьясöс пыртöм кузя вöзйöмъяс;

5) аслас компетенцияын участвуйтны Министерстволöн Коми Республикаса да Россия Федерацияса субъектъяслöн государственнöй власьт органъяскöд, меставывса асвеськöдлан органъяскöд ёртасян артмöдчöм, сёрнитчöм, уджтас да план балаяс дасьтöмын да найöс збыльмöдöмын;

6) пыртны Коми Республикаса Юралысьлы да Коми Республикаса Правительстволы Министерствоöн веськöдлöм да удж бурмöдöм кузя вöзйöмъяс;

7) урчитöм пöрадок серти индыны ведомственнöй наградаяс да сетны найöс урчитöм уджын ыджыд вермöмъясысь гражданалы.

III. Удж котыртан пöрадок, организационнöй тэчас

7. Министерствоöн веськöдлö министр, кодöс культура да историко-культурнöй наследие юкöнын государственнöй политика нуöдысь да нормативно-правовöя регулируйтысь олöмö пöртысь власьт федеральнöй органкöд сёрнитчöмöн индö чинö да мездö чинысь Коми Республикаса Юралысь.

Министр сöмын ачыс кывкутö Министерство водзö пуктöм уджмогъяс збыльмöдöмысь да урчитöм удж юкöнын государственнöй политика збыльмöдöмысь.

Министрлöн эмöсь вежысьяс, кодъясöс Россия Федерацияса законодательствоöн да Коми Республикаса законодательствоöн индöм пöрадок серти индöны чинö да мездöны чинысь.

Министрöс вежысьяс уджалöны Министерство нимсянь доверенносьттöг министрöн индöм правояс да могъяс серти.

Кор министрыс мыйкö дыра абу, сэки сылысь могъяссö збыльмöдö министрлöн решение серти министръяс пиысь öти вежысь.

Кор эм министрлöн прöст чин, сэки министрлысь могъяс сетöм йылысь решение примитö Коми Республикаса Юралысь.

8. Министерстволысь медыджыд штат лыд индö Коми Республикаса Правительство.

Министерстволöн тэчас юкöдувъясöн лоöны медшöр туйвизьяс серти юкöнъяс да сектор:

1) искусство юкöн;

2) социально-культурнöй удж нуöдан юкöн;

3) культура наследие объектъяс видзан юкöн;

4) юöр сетан да аналитическöй удж нуöдан юкöн;

5) кадръяс да право боксянь удж нуöдан юкöн;

6) удж котыртан юкöн;

7) экономика да финансъяс юкöн;

8) бухгалтерскöй учёт нуöдан юкöн;

9) производственно-техническöя могмöдöм, войтырöс дорйöм кузя юкöн;

10) проектнöй да войтыркостса удж нуöдан сектор.

Министерстволысь тэчас вынсьöдö Коми Республикаса Юралысь культура да историко-культурнöй наследие юкöнын государственнöй политика нуöдысь да нормативно-правовöя регулируйтысь олöмö пöртысь федеральнöй власьт органкöд сёрнитчöмöн.

9. Министр:

1) веськöдлö Министерстволöн уджöн öткöн веськöдлöм подув вылын да сöмын ачыс кывкутö Министерство водзö пуктöм могъяс збыльмöдöмысь;

2) индöм пöрадок серти пыртö Коми Республикаса Юралысьлы да Коми Республикаса Правительстволы видлалöм вылö Министерство компетенцияö пырысь юалöмъяс кузя Коми Республикаса правовöй акт балаяс;

3) юклö могъяс министрöс вежысьяс да Министерство тэчаслöн юкöдувса юрнуöдысьяс костын;

4) вынсьöдö Коми Республикаса республиканскöй бюджетын индöм бюджетнöй ассигнованиеясын Министерство видзöм вылö рöскод смета;

5) урчитöм пöрадок серти вынсьöдö Министерство аппаратлысь штат да Коми Республикаса республиканскöй бюджетын средствояс серти Министерство аппаратлысь штатнöй расписаниесö;

6) вынсьöдö Министерстволöн тэчасса юкöдувъяс йылысь положениеяс, чина инструкцияяс да аппаратса уджалысьяслысь чина регламентъяс;

7) аслас компетенцияын лэдзö тшöктöдъяс, инструкцияяс да сетö Министерствоса уджалысьясöн быть збыльмöдöм вылö индöдъяс;

8) законодательство серти Министерство аппаратса уджалысьясöс примитö удж вылö да мездö удж вылысь;

9) Министерствоса уджалысьясöс ошкö либö кыскö дисциплинарнöй кывкутöмö;

10) кырымалö учреждениеясса юрнуöдысьяскöд уджалан сёрнитчöмъяс;

11) доверенносьттöг петкöдлö Министерствосö государственнöй власьт органъяскöд, меставывса асвеськöдлан органъяскöд да организацияяскöд йитöдъясын, ёрдын, сетö доверенносьтъяс, восьтö банкъясын Министерстволысь тшöтъяс, вöчö сделкаяс, сы лыдын кырымалö сёрнитчöмъяс, да законодательствоöн индöм мукöд юридическöй удж.

10. Министерствоын котыртсьö коллегия, кодöн юрнуöдö министр. Коллегияö пырöны министрöс вежысьяс, Министерство аппаратлöн тэчас юкöдувъясса юрнуöдысьяс. Урчитöм пöрадок серти коллегияö вермасны пырны мукöд государственнöй органса йöз, а сідзжö общественнöй öтувъяс да мукöд организация петкöдлысьяс.

Коллегияö быд торъя пырысьöс вынсьöдö да вежö министр.

Коллегия лоö министр бердын сöвещайтчан органöн да аслас заседаниеяс вылын видлалö Министерстволöн уджын тöдчана юалöмъяс. Коллегиялöн решениеяс оформитсьöны сёрнигижöдöн да пöртсьöны олöмö, кыдз век овлö, министрлöн тшöктöдöн.

11. Министерстволöн уджыс артмö министрöн вынсьöдöм удж регламент серти.

12. Министерство видзöм вылö рöскодыс могмöдсьö сьöмöн Коми Республикаса республиканскöй бюджет сьöм тшöт весьтö.

Россия Федерацияса субъектъяслöн государственнöй власьт органъясöн сетöм культура наследие объектъяс видзан, наöн вöдитчан, наöн йöзöс тöдмöдан да государствосянь дöзьöритан юкöнын Россия Федерацияса торъя уджмогъяс збыльмöдöм кузя Министерстволöн удж сьöмöн могмöдсьö федеральнöй бюджетысь воöм субвенцияяс тшöт весьтö.

13. Министерство лоö юридическöй кывкутысьöн, сылöн эм Коми Республикалöн государственнöй канпаса да коми да роч нима аслас печать, индöм образеца мукöд печать, штамп да бланк, Россия Федерацияса законодательство серти восьтöм тшöтъяс.».

Исакова 19 254 пас